باشباخان بینعلی ییلدیریم، آمریکا ایله یاشانان گرگینلیگین آرتمایاجاغینی، ارتباط کانال‌لاری‌نین آچیق اولدوغونو دئدی.
ییلدیریم دونن تورکیه بؤیوک میلت مجلیسینده، قازئته‌چیلرین "بحران داها آرتار می"؟ سوالینا، "آرتماز" قارشی‌لیغینی وئردی.
باشباخان "کانال‌لار آچیق می"؟ سوالی اوزرینده ایسه "آچیق. یولداشلاریمیز آرخا پلاندا چالیشیر" دئدی.
مدنیت و توریزم باخانی نومان قورتولموش دا ژورنالیست‌لرین سوا‌لی اوزرینه، سوریه بحرانینا حل تاپماق آماجی ایله آستانا پروسه‌سی باشلادیغین‌دان بری، آمریکا ایله ایلیلیشکیلرده بیر گرگین‌لیک اولدوغونو خاطیرلادا‌راق،
"پوپولیست یاناشما‌لاردان اوزاق دورماق لازیم‌دیر. عاغیل و تمکینله مسئله‌نی حل ائتمک لازیم‌دیر" دئدی.
